Document ID: 32006R0006

KOMISSION ASETUS (EY) N:o 6/2006,
annettu 5 päivänä tammikuuta 2006,
yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta dihydrostreptomysiinin, tosyyliklooriamidinatriumin ja Piceae turiones recentes extractum -aineen osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 ja 3 artiklan,
ottaa huomioon eläinlääkekomitean muotoilemat Euroopan lääkeviraston lausunnot,
sekä katsoo seuraavaa:
(1)
Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
(2)
Dihydrostreptomysiini on lisätty asetuksen (ETY) N:o 2377/90 liitteeseen I nauta- ja lammaseläinten lihaksen, rasvan, maksan, munuaisten ja maidon osalta sekä siansukuisten lajien lihaksen, maksan, munuaisten ja nahkan ja rasvan osalta luonnollisissa suhteissa. Merkintä olisi laajennettava kattamaan nauta- ja lammaseläinten lisäksi kaikki muut märehtijät.
(3)
Tosyyliklooriamidi on lisätty asetuksen (ETY) N:o 2377/90 liitteeseen II kalojen osalta käytettäväksi ainoastaan veden välityksellä ja nautojen osalta ainoastaan ulkoiseen käyttöön. Merkintä olisi laajennettava kattamaan aineen käyttö ainoastaan ulkoisesti hevoseläinten osalta.
(4)
On jätetty hakemus, joka koskee Piceae turiones recentes extractum -aineen jäämien enimmäismäärien vahvistamista. Kyseinen aine olisi lisättävä asetuksen liitteeseen II kaikkien elintarvikkeita tuottavien eläinten osalta ainoastaan suun kautta annettuna.
(5)
Asetus (ETY) N:o 2377/90 olisi muutettava vastaavasti.
(6)
Olisi säädettävä riittävästä määräajasta ennen tämän asetuksen soveltamista, jotta jäsenvaltiot voivat tehdä tämän asetuksen huomioon ottamiseksi tarvittavat mukautukset markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
(7)
Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2377/90 liitteet I ja II tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 7 päivästä maaliskuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä tammikuuta 2006.

Labels: 0
6